ตอนนี้อยู่ประเทศมาเลเซีย ฝากครรภ์ที่นี่ ตอนนี้ท้องได้ 18 วีค ปกติจ่ายยาโอบีมินให้ แต่วันนี้นัดตรวจน้ำตาล แล้วให้ยาตัวนี้มาครั้งแรก บอกให้ทานวันละเม็ดก่อนนอน แอบอ่านเจอเขียนว่า "แอสไพริน 100 mg." เลยสงสัยว่าช่วยอะไร ทานได้เหรอคะ...
สวัสดีค่ะ แอสไพริน 100 mg มีข้อบ่งใช้ในหญิงตั้งครรภ์เพื่อป้องกันภาวะครรภ์เป็นพิษ โดยมักให้ในผู้ป่วยที่มีความเสี่ยงที่จะเป็นครรภ์เป็นพิษ เช่น มีประวัติครรภ์เป็นพิษมาก่อน เป็นโรคไต ตั้งครรภ์แฝด เป็นเบาหวานก่อนตั้งครรภ์ เป็นโรคภูมิต้านทานตนเอง เช่น โรคลูปัส เป็นความดันโลหิตสูงก่อนการตั้งครรภ์ เป็นต้นแนะนำไปฝากครรภ์กับสูตินรีแพทย์อย่างต่อเนื่อง และรับยาสม่ำเสมอ อาจถามแพทย์ที่ดูแลให้ชัดเจนอีกครั้งเกี่ยวกับข้อบ่งชี้ของการใช้ยาแอสไพรินค่ะ